text: Den gamle Lillebæltsbro lukkes tre nætter
  05 marts 2015 kl. 12.00
  Fra maj i år bliver det muligt for fodgængere at gå på toppen af den Gamle Lillebæltsbro ved det såkaldte Bridgewalking. Derfor lukkes broen for trafik tre nætter.
  Før broen kan åbnes for Bridgewalking, skal der laves forskellige sikkerhedsmæssige foranstaltninger på den.
  For at udføre de nødvendige arbejder spærrer Vejdirektoratet broens kørebaner i tre nætter i løbet af marts, nemlig nætterne mellem d. 9.-10., 16-17. og 23.-24 marts. Alle spærringer finder sted i tidsrummet kl. 22-04.
  Vejdirektoratet beklager på forhånd de gener, det måtte medføre for trafikanterne.
  